**Pielikums Nr.1**

konkursa Nolikumam

Identifikācijas Nr. JNP 2016/06

**pieteikums dalībai iepirkumā**

|  |  |
| --- | --- |
| **Pasūtītājs:** | **Jelgavas novada pašvaldība**  Reģ.Nr. 90009118031  Adrese: Pasta iela 37, Jelgava, LV-3001 |
| **Pretendents:** |  |
| **Adrese:** |  |
| **Datums:** |  |
| **Pretendenta kontaktpersona:**  (vārds, uzvārds, amats, telefons,  e-pasts)  **Pretendenta Norēķinu konts:** |  |
| **Citi uzņēmēji:**  (uz kuru iespējām konkrētā līguma izpildei balstās pretendents, saskaņā ar Nolikuma noteikumiem) |  |

Iepazinušies ar Jelgavas novada pašvaldības, Reģ. Nr. 90009118031, Pasta iela 37, Jelgava, LV-3001 (turpmāk – Pasūtītājs) organizētā iepirkuma „Jelgavas novada pašvaldības nekustamo īpašumu vērtēšana” identifikācijas Nr. JNP 2016/06 nolikumu (turpmāk – Nolikums), pieņemot visas Nolikumā noteiktās prasības,

/*pretendenta nosaukums/reģistrācijas numurs/ adrese/*

Iesniedzu piedāvājumu, kas sastāv no:

1)šī pieteikuma, un Atlases dokumentiem,

2)Tehniskā piedāvājuma

3)Finanšu piedāvājuma,

(turpmāk – Piedāvājums)

1. **apņemoties:**
2. veikt iepirkuma „Jelgavas novada pašvaldības nekustamo īpašumu vērtēšana”, identifikācijas Nr. JNP 2016/06 izpildi, saskaņā ar Tehniskajām specifikācijām (turpmāk – Pakalpojums) par pakalpojuma kopējo cenu: Pakalpojuma kopējā cena bez pievienotās vērtības nodokļa (turpmāk –PVN): *summa* EUR (*summa vārdiem euro*), PVN 21%: summa EUR (*summa vārdiem euro*). Pakalpojuma kopējā cena ar PVN: *summa* EUR (*summa vārdiem* *euro*).
3. slēgt iepirkuma līgumu atbilstoši Nolikumā ietvertajam Iepirkuma līguma projektam,
4. veikt pakalpojuma izpildi saskaņā ar manu Tehnisko piedāvājumu iepirkuma līgumā noteiktajā kārtībā no iepirkuma līguma noslēgšanas līdz (pretendenta piedāvātais līguma izpildes termiņš).
5. Apliecinu, ka visas piedāvājumā sniegtās ziņas ir patiesas.

3. Piedāvājumā ir iekļautas visas izmaksas, kas saistītas ar pakalpojuma sniegšanu.

|  |  |  |  |  |  |
| --- | --- | --- | --- | --- | --- |
| *(Pilnvarotās personas amata nosaukums)* |  | *(Paraksts)* | |  | *(Paraksta*  *atšifrējums)* |
| 201\_.gada \_\_\_.\_\_\_\_\_\_\_\_ |  | |  |  | |

|  |  |
| --- | --- |
|  |  |
|  |  |

**Pielikums Nr.2**

konkursa Nolikumam

Identifikācijas Nr. JNP 2016/06

**TEHNISKĀ SPECIFIKĀCIJA**

Iepirkums paredz: Jelgavas novada pašvaldībai piederošo, atsavināmo objektu vai to daļu tirgus vērtības noteikšanu un tās aktualizāciju; Jelgavas novada pašvaldības īpašumā iegūstamo nekustamo īpašumu novērtēšanu, izmantojot starptautiskajā praksē pieņemtās vērtēšanas metodes.

1. Pretendentam, kurš tiks atzīts par iepirkuma uzvarētāju, iepirkuma līguma izpildes gaitā jāsniedz šādi pakalpojumi:
   1. Dzīvokļa īpašuma atsavināšanas (pirkšana, pārdošana, maiņa) tirgus cenas noteikšana;
   2. Pašvaldības īres dzīvokļu tirgus vērtības un veikto ieguldījumu noteikšana atsavināšanas vajadzībām.
   3. Ēku/būvju atsavināšanas (pirkšana, pārdošana, maiņa) tirgus cenas noteikšana;
   4. Zemes gabalu atsavināšanas (pirkšana, pārdošana, maiņa) tirgus cenas noteikšana;
   5. Zemes gabalu un mežaudžu atsavināšanas (pirkšana, pārdošana, maiņa) tirgus cenas noteikšana;
   6. Nedzīvojamo telpu un palīgēku tirgus nomas maksas noteikšana;
2. ***Vērtēšanas uzdevums*** – noteikt vērtēšanas objekta atsavināšanas tirgus cenu vai tirgus nomas maksu (pēc pasūtītāja pieprasījuma) un sniegt atzinumu par vērtējamā objekta visvairāk iespējamo atsavināšanas tirgus cenu vai tirgus nomas maksu (pēc pasūtītāja pieprasījuma).

Vispārīgie noteikumi:

1. Pakalpojumu sniegšanas vieta ir Jelgavas novada administratīvā teritorija.
2. Pakalpojuma izpildes termiņš: ne ilgāk kā 10 (desmit) darba dienu laikā no darba uzdevuma saņemšanas dienas.
3. Katra novērtējamā objekta vērtēšanai tiks izsniegts atsevišķs darba uzdevums, kurā tiks identificēts novērtējamais objekts. Pasūtītājs nodrošina vērtētāju ar tā rīcībā esošiem vērtējuma izstrādei nepieciešamajiem dokumentiem (kopijām), kā arī nodrošina vērtētāja iekļūšanu nekustamo īpašumu teritorijā.
4. Prasības darba izpildei:
   1. Jānosaka objekta kopējā tirgus (atsavināšanas) vērtība, neizdalot atsevišķi apbūves un zemesgabala vērtības.
   2. Noteikt objekta nomas vērtību, izdalot atsevišķi ēkas (būves) un zemesgabala vērtības.
   3. Pakalpojums jāveic saskaņā ar Standartizācijas likumā noteiktajā kārtībā apstiprinātiem Latvijas īpašuma vērtēšanas standartiem un citiem Latvijas Republikas normatīvajiem aktiem.
   4. Objekta (pirkšanas, pārdošanas, maiņas gadījumos) vērtēšanā jāizmanto vismaz divas vērtēšanas metodes.
5. Vērtēšanas objekta nomas maksas aprēķināšanai izmantot salīdzināmo darījumu metodi, salīdzinājumiem izmantojot informāciju par līdzīga rakstura īpašumu nomas maksām vai arī netiešā veidā- kā izejas pozīciju izmantojot īpašuma tirgus vērtību.
6. Nosakot tirgus nomas maksu, ņemt vērā Ministru kabineta 08.06.2010. noteikumu Nr.515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem’’ 4.sadaļā noteikto.
7. Pakalpojums jāveic kvalitatīvi, apsekojot un fotografējot objektu dabā, aprakstot izmantoto vērtēšanas metodiku un pievienojot nepieciešamos materiālus/dokumentus/fotogrāfijas vai to kopijas.
8. Novērtējumā jāsniedz visas apbūves apraksts un raksturojums, jāatspoguļo būtiskākie vērtību ietekmējošie faktori un pieņēmumi, argumentēti jāpamato slēdziens par vērtējamā objekta tirgus (atsavināšanas, nomas) vērtību, tajā skaitā aprakstot izmantoto vērtēšanas metodiku un veikto aprēķinu gaitu.
9. Novērtējumā argumentēti jāpamato visu izmantoto novērtēšanas metožu koeficientu pielietojums.
10. Pirms pakalpojuma nodošanas – pieņemšanas akta parakstīšanas Jelgavas novada pašvaldībai ir tiesības prasīt papildinājumus un paskaidrojumus par veikto pakalpojumu.
11. Vērtējums jāiesniedz vienā eksemplārā (papildus arī elektroniskā formā uz @pastu, kas tiks norādīts). Vērtējumam jābūt sagatavotam latviešu valodā, lapām sanumurētām un cauršūtām. Vērtējumā jāiekļauj:

1) titullapa, kurā norādīta vērtējamā nekustamā īpašuma adrese;

2) būtiskākā informācija par vērtējamo nekustamo īpašumu, atrašanās vieta, nekustamā īpašuma novietojuma shēma; īpašuma fotogrāfijas;

3) izmantotās vērtēšanas metodes;

4) tirgus vērtība (atsavināšanas vai nomas maksa);

5) vērtētāja neatkarības apliecinājums, ka nav tādu apstākļu, kas var ietekmēt pakalpojuma sniegšanu vai apšaubīt novērtējumā izmantoto datu objektivitāti;

6) licences un tiešā pakalpojuma izpildes veicēja profesionālās kvalifikācijas sertifikāta kopijas, kā arī dokumentu, kas izmantoti vērtējuma sagatavošanā, kopijas;

7) vērtētāja vai vērtētāja vadītāja paraksts, zīmogs, datums.

15. Atsevišķos gadījumos, kad pēc zināma laika perioda pasūtītājam nepieciešama aktualizēta Novērtējamā objekta iepriekš noteiktā tirgus vērtība, pēc pasūtītāja pieprasījuma pretendentam bez maksas jāsagatavo un 10 (desmit) darba dienu laikā jānosūta pasūtītājam atzinums par aktualizēto tirgus vērtību. Pasūtītājam ir tiesības pieprasīt šajā punktā minēto tirgus vērtības aktualizāciju ne vairāk kā 3 (trīs) reizes un ne ilgāk kā 3 (trīs) gadu laikā pēc sākotnējās atskaites sagatavošanas dienas.

**Pielikums Nr.3**

konkursa Nolikumam

Identifikācijas Nr. JNP 2016/06

**FINANŠU PIEDĀVĀJUMS**

Mēs piedāvājam veikt pakalpojumu - **„Jelgavas novada pašvaldības nekustamo īpašumu vērtēšana”** saskaņā ar nolikuma un tehniskās specifikācijas prasībām par šādiem izcenojumiem:

|  |  |  |  |  |
| --- | --- | --- | --- | --- |
| **Nr.p.k.** | **Darba nosaukums** | **Paredzamais pakalpojuma (objektu) skaits** | **Cena par vienu vienību (EUR)** | **Cena par visu apjomu kopā (EUR)** |
| 1. | Dzīvokļa īpašuma atsavināšana | 75 |  |  |
| 2. | Īres dzīvokļa tirgus vērtības un īrnieka veikto ieguldījumu noteikšana | 155 |  |  |
| 3. | Ēku (būvju) atsavināšana | 1 |  |  |
| 4. | Zemes gabalu atsavināšana | 105 |  |  |
| 5. | Zemes un ēkas atsavināšana | 2 |  |  |
| 6. | Zemes un mežaudžu atsavināšana | 2 |  |  |
| 7. | Nedzīvojamo telpu tirgus nomas maksas noteikšana | 5 |  |  |
| Kopā (bez PVN) | | --------------- | -------------- |  |
| ( PVN) | | --------------- | -------------- |  |
| Kopā (ar PVN) | | --------------- | --------------- |  |

**Pielikums Nr.4**

konkursa Nolikumam

Identifikācijas Nr. JNP 2016/06

**Līgums (PROJEKTS)**

**par Jelgavas novada pašvaldības nekustamo īpašumu vērtēšanu**

2016.gada JNP

**Jelgavas novada pašvaldība,** reģ. Nr.90009118031, adrese - Pasta iela 37, Jelgava, LV-3001 **(**turpmāk – Pasūtītājs)**,** tās izpilddirektora **Ivara Romānova** personā, no vienas puses,

un **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – Izpildītājs), **\_\_\_\_\_\_\_\_\_\_\_\_\_** personā, kurš darbojas uz \_\_\_\_\_ pamata, no otras puses (abas kopā un katra atsevišķi turpmāk-Puse), noslēdz šo līgumu (turpmāk – Līgums) par sekojošo:

1. **LĪGUMA PRIEKŠMETS**
   1. Pasūtītājs uzdod, un Izpildītājs ar saviem resursiem apņemas veikt Līguma 1., 2., 3.pielikumā minēto nekustamo īpašumu vērtēšanu atsavināšanas vajadzībām (turpmāk – Pakalpojums).
   2. Pakalpojums jāveic saskaņā ar Latvijas īpašuma vērtēšanas standartiem (LVS – 401).
2. **LĪGUMA SUMMA UN NORĒĶINU KĀRTĪBA**
   1. **Līguma summa** par Līgumā minētā Pakalpojuma izpildi ir **EUR\_\_\_\_\_\_\_**, tajā skaitā 21% pievienotās vērtības nodoklis EUR \_\_\_\_\_\_.
   2. Līguma summu Pasūtītājs samaksā 10 (desmit) darba dienu laikā pēc pieņemšanas-nodošanas akta abpusējas parakstīšanas un rēķina saņemšanas.
   3. Visi maksājumi Līguma ietvaros Izpildītājam tiek pārskaitīti uz Izpildītāja norādīto bankas norēķinu kontu Nr.\_\_\_\_\_\_\_\_\_\_\_\_\_\_\_\_\_.
   4. Par samaksas brīdi uzskatāms bankas atzīmes datums Pasūtītāja maksājuma uzdevumā.
3. **LĪGUMA IZPILDES TERMIŅŠ**
   1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.
   2. Pakalpojuma izpildes termiņš ir līdz 2016. gada 30. decembrim.
4. **PAKALPOJUMA PIEŅEMŠANA**
   1. Pakalpojuma dokumentācijas nodošana Pasūtītājam notiek ar pieņemšanas-nodošanas aktu, ko paraksta Puses.
   2. Pasūtītājs 5 (piecu) darba dienu laikā pēc Pakalpojuma dokumentācijas saņemšanas to izskata un paraksta pieņemšanas-nodošanas aktu vai iesniedz motivētu atteikumu pieņemt Pakalpojumu.
   3. Pieņemot Pakalpojumu, Pasūtītājs ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt Pakalpojumu, ja konstatē, ka tas ir izpildīts nekvalitatīvi vai nepilnīgi, ja tas neatbilst Līgumam vai ja iztrūkst kāds no nepieciešamajiem dokumentiem. Šādā gadījumā Pasūtītājs sagatavo motivētu atteikumu pieņemt Pakalpojumu, kurā norāda Pasūtītāja konstatētos defektus un/vai trūkumus un nepieciešamos papildinājumus, un to izpildes termiņu.
   4. Izpildītājam par saviem līdzekļiem ir jānovērš Līguma 4.3.apakšpunktā minētajā atteikumā Pasūtītāja konstatētie Pakalpojuma trūkumi un nepilnības Pasūtītāja norādītajā termiņā.
   5. Ja Pasūtītājs Līguma 4.2.apakšpunktā noteiktajā termiņā neparaksta pieņemšanas-nodošanas aktu vai neiesniedz motivētu atteikumu pieņemt Pakalpojumu, tiek uzskatīts, ka Pasūtītājs ir apstiprinājis Izpildītāja iesniegto dokumentāciju.
5. **IZPILDĪTĀJA PIENĀKUMI UN TIESĪBAS**
   1. Izpildītāja pienākumi:
      1. izpildīt Pakalpojumu saskaņā ar Līguma noteikumiem, Latvijas Republikā spēkā esošo normatīvo aktu prasībām un Pasūtītāja norādījumiem;
      2. nodot Pasūtītājam pilnībā izpildītu Pakalpojumu Līguma 3.2.apakšpunktā noteiktajā termiņā;
      3. norīkot sertificētu speciālistu nekustamo īpašumu vērtēšanai. Izpildītāja Iepirkumā iesniegtajā piedāvājumā norādītie sertificētie speciālisti ir \_\_\_\_\_\_\_ sertifikāta Nr.\_\_\_, ;
      4. nekavējoties, bet ne vēlāk kā vienas darba dienas laikā no attiecīgo apstākļu konstatācijas brīža, ziņot Pasūtītājam par visiem apstākļiem, kas traucē vai varētu traucēt Pakalpojuma savlaicīgu un kvalitatīvu izpildi;
      5. nekavējoties novērst Pasūtītāja norādītās Pakalpojuma nepilnības;
      6. uzņemties pilnu atbildību par savu darbinieku drošību Pakalpojuma izpildes gaitā;
      7. nodrošināt Pakalpojuma izpildei nepieciešamo sertifikātu un profesionālās darbības civiltiesiskās apdrošināšanas polises spēkā esamību visu Pakalpojuma izpildes laiku.
   2. Izpildītājam ir tiesības saņemt atlīdzību saskaņā ar Līguma nosacījumiem.
6. **PASŪTĪTĀJA PIENĀKUMI UN TIESĪBAS**
   1. Pasūtītāja pienākumi:
      1. nodrošināt Izpildītājam iekļūšanu nekustamo īpašumu teritorijās;
      2. nodrošināt Izpildītāju ar informāciju un dokumentiem, kas nepieciešami Pakalpojuma izpildei;
      3. norēķināties ar Izpildītāju par kvalitatīvi izpildīto Pakalpojumu Līgumā noteiktajā kārtībā.
   2. Pasūtītāja tiesības:
      1. izvirzīt pretenzijas par Pakalpojumu, ja tas pilnīgi vai daļēji neatbilst Līguma noteikumiem un Latvijas Republikā spēkā esošajiem normatīvajiem aktiem;
      2. saņemt no Izpildītāja atlīdzību par zaudējumiem, kas Pasūtītājam radušies Izpildītāja vainas dēļ, pildot Līgumā noteikto Pakalpojumu.
7. **PUŠU ATBILDĪBA**
   1. Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.
   2. Ja Izpildītājs neievēro Līguma noteikumus un, ja tas ir par pamatu Pakalpojuma izpildes termiņa kavējumam, Izpildītājs maksā Pasūtītājam līgumsodu 0,5% (nulle, komats, pieci procenti) apmērā no Līguma summas par katru nokavēto dienu. Līgumsods par saistību nepienācīgu izpildi vai neizpildīšanu termiņā var tikt noteikts pieaugošs, taču kopumā ne vairāk par 10 procentiem no Līguma summas.
   3. Ja Pasūtītājs neveic maksājumus Līguma 2.2.apakšpunktā noteiktajā termiņā, Pasūtītājs maksā Izpildītājam līgumsodu 0,5% (nulle, komats, pieci procenti) apmērā no Līguma summas par katru nokavēto dienu. Līgumsods par saistību nepienācīgu izpildi vai neizpildīšanu termiņā var tikt noteikts pieaugošs, taču kopumā ne vairāk par 10 procentiem no Līguma summas.
   4. Gadījumā, ja Izpildītājs nepilda vai atsakās pildīt Līgumu, vai ja Līgums tiek izbeigts Izpildītāja vainas dēļ, Izpildītājs maksā Pasūtītājam 10% (desmit procenti) no Līguma summas.
   5. Līgumsodu samaksa neatbrīvo Puses no Līgumā noteikto saistību pilnīgas izpildes.
8. **Līguma grozīšana un izbeigšana**
   1. Līgumu var grozīt atbilstoši Latvijas Republikā spēkā esošo normatīvo aktu noteiktajai kārtībai, noformējot rakstisku Pušu vienošanos, kas ar tās abpusēju parakstīšanu kļūst par Līguma neatņemamu sastāvdaļu.
   2. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
   3. Pasūtītājam ir tiesības vienpusēji izbeigt Līgumu, ja:
      1. Izpildītājs nepilda Līgumā noteiktās saistības;
      2. Izpildītājs atsakās novērst Pasūtītāja atteikumā pieņemt Pakalpojumu uzrādītos defektus un/vai trūkumus;
      3. Izpildītājs kavē Pakalpojuma izpildes termiņu vairāk kā par 10 (desmit) dienām.
   4. Izbeidzot Līgumu saskaņā ar Līguma 8.3.apakšpunktu, Līgums uzskatāms par izbeigtu desmitajā dienā pēc Pasūtītāja paziņojuma par Līguma izbeigšanu ierakstītā vēstulē izsūtīšanas dienas.
   5. Līguma izbeigšana jebkurā gadījumā neatbrīvo Puses no savstarpējām finansiālajām un citām saistībām, kas radušās Līguma darbības laikā un nav tikušas nokārtotas līdz Līguma izbeigšanas brīdim.
9. **NEPĀRVARAMA VARA UN ĀRKĀRTAS APSTĀKĻI**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem ir pieskaitāmas stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
   2. Pusei, kura atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā pēc tās uzskata ir iespējama un paredzama Līgumā paredzēto saistību izpilde un pēc otras Puses pieprasījuma šādam ziņojumam ir jāpievieno izziņa, ko izsniegusi kompetenta institūcija un kas satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu Līguma saistību nepienācīgas izpildes pamatu.
   3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā 2 (divus) mēnešus, Puses pēc iespējas drīzāk sāk sarunas par Līguma izpildes alternatīviem variantiem, kas ir pieņemami abām Pusēm, un izdara attiecīgus grozījumus Līgumā vai arī izbeidz Līgumu.
10. **STRĪDU IZŠĶIRŠANAS KĀRTĪBA**
    1. Visus jautājumus un strīdus, kas rodas starp Pusēm Līguma darbības laikā, Puses risina pārrunu ceļā.
    2. Gadījumā, ja Puses nespēj strīdu atrisināt savstarpēju pārrunu rezultātā, strīdu izskatīšana tiks nodota tiesai Latvijas Republikā spēkā esošo normatīvo aktu noteiktajā kārtībā.
11. **PĀRĒJIE NOTEIKUMI**
    1. Izpildītājam ir pienākums ievērot konfidencialitāti attiecībā uz Pasūtītāja iesniegto informāciju un dokumentāciju. Izpildītājs šo informāciju un dokumentāciju ir tiesīgs izmantot tikai Līgumā noteiktā Pakalpojuma izpildei. Izpildītājs apņemas šo informāciju un dokumentāciju neizpaust trešajām personām, kuras nav saistītas ar Pakalpojuma izpildi.
    2. Puses 3 (trīs) darba dienu laikā rakstveidā informē viena otru par tās kontaktinformācijas vai rekvizītu maiņu.
    3. Līgumā noteikto tiesību un pienākumu nodošana trešajām personām nav pieļaujama.
    4. Līgums sagatavots divos eksemplāros uz 4 (četrām) lapām, no kuriem vienu eksemplāru saņem Pasūtītājs, bet otru – Izpildītājs.
    5. Līguma pielikumi:

1.pielikums „Nekustamo īpašumu saraksts” uz () lpp.

2.pielikums „Finanšu piedāvājums” uz () lpp.

1. **ATBILDĪGĀS PERSONAS**
   1. Atbildīgā persona par Līguma izpildi no Pasūtītāja puses:

Jelgavas novada pašvaldības Īpašuma pārvaldes vadītāja Daiga Branta, tālr.26450593.

* 1. Pasūtītāja atbildīgajai personai šā Līguma izpratnē ir sekojošas pilnvaras:

12.2.1. informēt Pasūtītāju par Līguma izpildes gaitu;

12.2.2. parakstīt darbu nodošanas-pieņemšanas aktus, konstatējot atbilstību esošajai situācijai.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_\_\_\_\_\_\_\_\_.

1. **PUŠU JURIDISKĀS ADRESES UN  REKVIZĪTI**

|  |  |  |
| --- | --- | --- |
|  |  |  |